Tukholman kuninkaanlinna

thumb|300px|right|Tukholman kuninkaallinen linna. thumb|120px|right|Kuninkaallisen linnan vartija

Tukholman linna tai kuninkaanlinna (Kungliga slottet) sijaitsee Tukholman vanhassakaupungissa ja on yksi kaupungin tunnetuimmista nähtävyyksistä. Linna on Ruotsin kuninkaan virallinen asuinsija. Helsingin Kauppatorilla sijaitsevan Ruotsin suurlähetystön julkisivu on jäljitelmä Tukholman kuninkaanlinnasta.

Historia
Paikalla sijaitsi aiemmin Tukholman vanha kuninkaanlinna Tre Kronor, jonka vanhimmat osat olivat 1100-luvulta. Kaarle XI antoi 1690-luvulla arkkitehti Nicodemus Tessin nuoremman tehtäväksi uudistaa linnan pohjoisen osan. Pohjoisosa rakennettiin 1692–1695 kokonaan uudelleen barokkityyliin Tessinin piirustusten mukaan. Vanhassa linnassa syttyi kuitenkin 7. toukokuuta 1697 tulipalo, joka tuhosi sen kokonaan vasta valmistunutta pohjoisosaa lukuun ottamatta. Tessin esitteli vielä samana vuonna kuninkaalle piirustukset uuden barokkityylisen linnan rakentamiseksi, ja työt pantiin välittömästi alulle.

Koska Kaarle XII:n sodankäynti nieli kaikki valtion varat, linnan rakennustyöt jouduttiin keskeyttämään 1710. Ne käynnistyivät uudelleen 1728, kun valtiopäivillä oli säädetty erityinen linnavero rakennustöiden rahoittamiseksi. Nicodemus Tessin kuoli samana vuonna, ja rakennustöiden valvontaa jatkoi arkkitehti Carl Hårleman. Hårleman seurasi tarkkaan Tessinin rakennuspiirustuksia mutta sisusti linnan edeltäjänsä suosiman raskaan barokin sijaan keveämpään rokokootyyliin. Vuonna 1754 kuningas Aadolf Fredrik ja kuningatar Loviisa Ulrika muuttivat väliaikaisesta asunnostaan linnan kuninkaalliseen huoneistoon, ja linnan viimeiset osat valmistuivat 1770.

Aiheesta muualla

 * Tukholman kuninkaallisen linnan viralliset sivut

Стакгольмскі каралеўскі палац Каралеўскі палац у Стакгольме Palau reial d'Estocolm Stockholms Slot Stockholmer Schloss Stockholmi kuningaloss Stockholm Palace Palacio Real de Estocolmo Palais royal de Stockholm Stockholms slott სტოკჰოლმის სამეფო სასახლე Stokholmas pils Stockholmi palota Stockholms slot ストックホルム宮殿 Stockholms slott Zamek Królewski w Sztokholmie Palácio Real de Estocolmo Королевский дворец в Стокгольме Stockholms slott 斯德哥爾摩王宮